**KULTURÁLIS ANTROPOLÓGIA ZÁRÓVIZSGA SZABÁLYZAT**

**Miskolci Egyetem, kulturális antropológia MA**

A mesterszakos kulturális antropológia záróvizsga két részből áll, amit a szakdolgozat megvédése követ. Várható időtartam / hallgató = circa 50 perc.

1. Elméleti, tudománytörténeti és módszertani ismeretek – szóbeli vizsga
2. Alkalmazott antropológia – a Világ népei témakörhöz kapcsolódó gyakorlati példa
3. A szakdolgozat megvédése.
4. **Elméleti, történeti és módszertani ismeretek** – záróvizsgatételek (4 témakör, 19 tétel)

Minden záróvizsgázó hallgató összesen két tételre vonatkozóan ad szóbeli vizsga keretében számot tudásáról a záróvizsga 4 témakörbe rendezett 19 tételéből. Egy tételt az antropológiatörténet és –elmélet (I.), továbbá a kutatásmódszertan (II.) témakörből választ a hallgató, egyet pedig a szakantropológiák (III.) és a kortárs antropológia gyakorlati aspektusa (IV.) témakörből. A záróvizsga online keretekben történő megvalósítására tekintettel a tételek kidolgozására, helyesebben a két húzott tételhez kapcsolódó kulcsfogalmak összegyűjtésére minden hallgatónak 5-10 perc áll rendelkezésre a szóbeli vizsgát megelőzően. A jelen helyzetben a tételek fővonalának bemutatása a cél, amit várhatóan kiegészítenek az egyéb kapcsolódó témakörökhöz kötődő legfontosabb kérdések is.

A tételek számának meghatározása a következőképpen történik: a vizsgázó mond egy számot 1 és 21 között, majd a bizottság elnöke egy matematikai számolás eredményeképpen meghatározza a vizsgázó egyik és másik tételének számát. Várható, hogy a kutatásmódszertani tételek esetében a hallgató szakdolgozatához kapcsolódó módszertani kérdések is előkerülhetnek.

1. **Alkalmazott antropológia** – projektfeladat: egy szabadon választott gyakorlati példa bemutatása (B = gyakorlat)

A záróvizsgázó hallgató egy előzetesen kidolgozott, szabadon választott alkalmazott antropológiai esetet mutat be, amelyen keresztül bizonyítja, hogy az antropológiai tudást, megismerésmódot és szemléletet megfelelő mértékben sajátította el annak sikeres alkalmazásához akár az akadémiai, akár a munkaerőpiaci (civil, üzleti és állami, kormányzati) környezetben.

A projektfeladat bemutatása esetében elvárjuk egy prezentációs forma használatát (ppt vagy prezi alkalmazását). Az esetbemutató időtartama 10-12 perc, amit a záróvizsga-bizottság tagjainak kérdései követnek.

A projekt megvalósítás részletes leírása a záróvizsga tételekkel együtt megtalálható a tanszék honlapján.

1. Szakdolgozat megvédése: a hallgató a záróvizsga keretében számot ad a mesterszakos kulturális antropológia szakdolgozatával kapcsolatban felmerülő kérdésekről, megvédi és indokolja kutatásmódszertani és elméleti döntéseit, röviden bemutatja a kutatási eredményeket. Ez azt jelenti, hogy összesen 10 percben lehetősége van reagálni az opponensi kérdésekben megfogalmazottakra és választ adni a különböző felvetésekre a bizottság tagjai előtt (ez az időkeretet megtartva természetesen magában foglalhatja a kutatási téma, módszertan, elméleti keretek, fogalmak és eredmények tárgyalását is).